เป็นร้านติ่มซำตรงอารีย์ ติดสถานีรถไฟฟ้าอารีย์เลยครับ ฝั่งตรงข้ามกับวิลล่าอารีย์ ถ้ามาตอนกลางคืนรถไฟฟ้าปิด ต้องจอดข้างทางเอาครับ ร้านเป็นเหมือนร้านเปิด 24 ชั่วโมงของต่างประเทศเลยครับ มีโต๊ะนั่งประมาณ 15-20 โต๊ะ สะอาดครับ ส่วนใหญ่เป็นคนที่กลับมาจากผับมากินกัน

อาหารเน้นเป็นติ่มซำ และเมนูที่ต้องสั่งคือบั๊กกุตเต๋ ที่ผมกินวันนั้นมี
   - ซาลาเปาครีมทอด (30.) ได้สองลูกครับ เป็นเมนูที่เพิ่มน้ำหนักได้ดี ทอดไม่อมน้ำมัน ไส้หวานอร่อยใช้ได้ครับ กินพร้อมกับนมข้นหวาน จานนี้ B+
   - ขนมจีบปู (30.-) ได้ 3 ลูก ลูกเล็กๆ รสชาติธรรมดา ไม่ว้าวครับ จานนี้ B
   - ซี่โครงหมูเต้าซี่ (30.-) อันนี้อร่อยสุด ๆ ต้องสั่ง กินได้หมดทั้งจานนะครับ ไม่เหลือกระดูกครับ รสชาติไม่เผ็ดมากเกินไป กำลังดี เครื่องเข้าไปในซี่โครงหมูครับ จานนี้ให้ A
   - เกี๊ยวซ่า (25.-) จานนี้ไม่ผ่านครับ รสชาติธรรมดา ได้ 2 ชิ้น ผมชอบของเซเว่นมากกว่าครับ จานนี้ให้ B
   - บร็อคโคลีกุ้ง (30.-) จานนี้ใช้ได้ครับ รสชาติกลมกล่อม แต่ไม่ว้าวครับ ให้ B

สรุปร้านนี้ มีดีที่เปิด 24 ชั่วโมง รองรับคนตลอดทั้งวันครับ หิวเมื่อไรก็แวะมา รับรองว่าอร่อยกว่าอาหารเวฟแน่นอนครับ

รสชาติ B
ราคา B
บรรยากาศ B
บริการ A
สะอาด B+